钦定古今图书集成/明伦汇编/交谊典/第116卷 > 《周礼》 > 《地官》
## 钦定古今图书集成/明伦汇编/交谊典/第116卷 > 《周礼》 > 《地官》

《调人》“掌司万民之难而谐和之。”

〈注〉“难相与为仇”仇。谐，犹调也。〈订义〉项氏曰：“凡民之难，常起于有己有物。己与物偶，不能无爱恶。爱恶相攻则忮心生，故有以一日之忿而为终身之仇，仇眦睚必报，虽死无恨。此其为难，岂胜言哉！”先王于是命调人谐和之。

凡过而杀伤人者，“以民成之。”

〈订义〉郑锷曰：“过误杀伤，在此无可仇之理，在彼有必仇之义。调人合乡里之民立为证佐，共明其非本意，以平其怨怒之心，亦省刑罚之一端。”　郑景望

曰：“故杀故伤，断以正刑，无所复议，过非本意而报。”

“以正刑” ，圣人所不忍。周家之法，五刑之疑，虽大辟皆有赦有罚。司刑者原刑定法则如此。

鸟兽亦如之。

〈注〉过失杀伤人之畜产者。

“凡和难，父之仇，辟诸海外；兄弟之仇，辟诸千里之外；
从父兄弟之仇，不同。国君之仇，视父师；长之仇，视兄
弟；主友之仇，视从父兄弟。”弗辟，则与之《瑞节》而以执
之。

〈注〉主，大夫君也。〈订义〉史氏曰：“凡怨仇蓄积于心，不见则已，见则不可已，故和之之法，亦在于弗使之见，此谓之辟。”

凡杀人有反杀者，使邦国交仇之。

〈疏〉既杀一人，其有子弟复杀之，恐后与己为敌而害己。故郑云：“欲除害弱敌，其杀人者，或逃向邻国，所之之国，得则仇之。”故曰：“邦国交仇之”也。

凡杀人而义者，不同《国令》“勿仇，仇之则死。”

〈订义〉刘氏曰：杀人而合于义，为隐谋；祸恶之未发，而能先事杀之。《朝士》曰：“凡盗贼军乡邑及家人，杀之无罪”是也。迁其子孙，使居异国。　《项氏》曰：“杀人而义，则彼必不义也；然犹使之不同国，先王不忍使人臣子与杀其君父者同处。然既义而不同国，则不可仇矣。仇之必死，以伸义也。”

凡有斗怒者成之，不可成者则书之，先动者诛之。

〈订义〉史氏曰：“斗怒平之，则不至于争。不受平者，为籍以纪，使其不可以再犯。先动者诛，则虽有怒者，不敢先发，以丽于罪。此皆息怨息讼之要术也。”